Diari Oficial de la Generalitat Valenciana


Sumari del DOGV 5402, del 05-12-2006 (2006/13960)

RESOLUCIÓ de 16 de novembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.246,73 m² de superfície, situada a Alcalà de Xivert (Castelló), carrer Vilanova, realitzada per l'ajuntament del dit municipi a favor de la Generalitat, per a ser destinat a l'ampliació de l'institut d'ensenyament secundari d'Alcalà de Xivert.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5402

Data del DOGV
:   05-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13733


Data del document
:   16-11-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alcalà de Xivert
    * cultura regional
    * propietat immobiliària
    * transmissió de la propietat

RESOLUCIÓ de 16 de novembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.246,73 m² de superfície, situada a Alcalà de Xivert (Castelló), carrer Vilanova, realitzada per l'ajuntament del dit municipi a favor de la Generalitat, per a ser destinat a l'ampliació de l'institut d'ensenyament secundari d'Alcalà de Xivert. [2006/13726]  
L'Ajuntament d'Alcalà de Xivert, en sessió plenària realitzada el dia 30 de juny del 2004, va acordar la cessió gratuïta a la Generalitat de la parcel·la de la seua propietat, de 3.893,12 m² de superfície, situada al carrer Vilanova, de la dita població. Posteriorment en escrit de l'alcaldessa d'Alcalà de Xivert en resposta a requeriment de la Direcció General de Règim Econòmic de la Conselleria de Cultura, Educació i Esport s'indica que la superfície cedida és en realitat 3.246,73 m². Tal com consta en l'Inventari de Béns de l'Ajuntament, l'immoble té caràcter de domini públic.  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.  
La cessió es realitza amb la finalitat de destinar la parcel·la a l'ampliació de l'IES d'Alcalà de Xivert que figura en l'Inventari General de Béns i Drets de la Generalitat amb el codi 12/004/001/000.  
La cessió s'ha efectuat basant-se en el que disposa l'article 37 de la llei 14/2003, de Patrimoni de la Generalitat, que regula la mutació demanial externa i la disposició addicional onze de la llei esmentada.  
Segons este article 37 .Les administracions territorials de la Comunitat podran afectar béns i drets demanials a un ús o servici públic competència de la Generalitat i transmetre-li la titularitat quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat l'ús o servici públic que motiva la mutació i, per tant, conserva el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'administració transmetent, integrant-se en un patrimoni amb totes les seues pertinences i accessions..  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Alcalà de Xivert de la parcel·la de 3.246,73 m² de superfície, segons recent mesurament, situada al carrer Vilanova de la dita població, que confronta: dreta, futur vial; esquerra resta de la zona dotacional educativocultural cedida a la Generalitat per a l'adequació de l'institut; darrere, parcel·la dotacional educativocultural propietat de l'ajuntament; i davant, carrer Vilanova.  
Consta inscrita en el Registre de la Propietat de Sant Mateu al tom 725, llibre 441, foli 181, finca 37886, inscripció 1a.   
Referència cadastral: part de les referències cadastrals 0057906KR6919F2384JM, 8225591GL7081M3839BP, 2766753CC5438C1432VR, 5223556KW0911H2608GR, 2251825RH4725P6443HT i 7674806ME5831V5198AP.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Alcalà de Xivert, s'efectua amb la condició de destinar la parcel·la a l'ampliació de l'institut d'educació secundària del municipi, i queda subjecta al que disposa l'article 37 de la Llei 14/2003, de Patrimoni de la Generalitat. L'ajuntament cedent es compromet a dotar el solar resultant dels servicis urbanístics d'accés rodat amb pavimentat de calçades i voreres de tots els carrers i vials a què confronta el solar, abastiment d'aigua potable, evacuació d'aigües residuals i pluvials, subministrament d'energia elèctrica en baixa o mitjana tensió, enllumenat públic i telefonia. Així mateix autoritza la Conselleria de Cultura, Educació i Esport a usar la parcel·la propietat de l'ajuntament de 816,13 m² (registral 37130) que confronta amb la cedida per a instal·lar-hi un aulari prefabricat durant el temps necessari per a la finalització de les obres d'ampliació de l'institut.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat; s'haurà procedir a agrupar-lo amb la finca registral 37474 que consta inscrita en el Registre de la Propietat de Sant Mateu al tom 733, llibre 448, foli 124,inscripció 1ª, i regularitzar l'immoble que figura en l'Inventari General de Béns i Drets de la Generalitat amb el codi 12/004/001/000  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 16 de novembre de 2006.. El conseller d'Economia, Hisenda i Ocupació: Gerardo Camps Devesa.